Diari Oficial de la Generalitat Valenciana


Sumari del DOGV 9421, del 06-09-2022 (2022/7789)

RESOLUCIÓ de 22 de juliol de 2022, del Servei Territorial d'Indústria, Energia i Mines d'Alacant per la qual s'atorga a Fotovoltaica Polo Norte, SL, l'autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el Pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Elx, de potència instal·lada 4.840 kWn i potència dels mòduls fotovoltaics de 4.954,88 kWp, denominada «FV Polo Norte». ATALFE/2021/73.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9421

Data del DOGV
:   06-09-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7789


Data del document
:   22-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 22 de juliol de 2022, del Servei Territorial d'Indústria, Energia i Mines d'Alacant per la qual s'atorga a Fotovoltaica Polo Norte, SL, l'autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el Pla de desmantellament i de restauració del terreny i entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Elx, de potència instal·lada 4.840 kWn i potència dels mòduls fotovoltaics de 4.954,88 kWp, denominada «FV Polo Norte». ATALFE/2021/73. [2022/7789]  
Antecedents  
Primer. En data 24 de març de 2020 (GVRTE/2020/371580), Fotovoltaica Polo Norte, SL (NIF: Y03671204) va presentar una sol·licitud d'autorització administrativa prèvia i autorització administrativa de construcció per a una instal·lació de producció d'energia elèctrica de tecnologia fotovoltaica de 4.989,6 kW de potència nominal, denominada «FV Polo Norte» i de les seues infraestructures d'evacuació, per a la qual cosa va ser incoat l'expedient ATREGI/2020/62/03.  
El 15 d'abril de 2020, el Servei Territorial esmentat va enviar un ofici de requeriment de pagament de taxes administratives, al qual va adjuntar model normalitzat. El pagament de les taxes es va acreditar el 26 d'agost de 2020.  
Consta l'acord d'admissió a tràmit, de data 17 de desembre de 2020, per part del Servei Territorial d'Indústria i Energia d'Alacant (URL de validació: https://www.tramita.gva.es/csv-front/index.faces'cadena=4ygzhxke-c6si7hdn-13b34uyu), de la sol·licitud d'autorització administrativa prèvia per a la instal·lació de producció d'energia elèctrica de 4.989,6 kW de potència instal·lada promoguda per Fotovoltaica Polo Norte, SL, a situar al municipi d'Elx, província d'Alacant, únicament als efectes del que s'estipula en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
El 8 de juny de 2021, el sol·licitant presenta un escrit en què manifestant la intenció de desistir de la sol·licitud d'autorització administrativa prèvia i de construcció de la instal·lació solar fotovoltaica de l'expedient ATREGI/2020/62/03, per a continuar amb la sol·licitud i tramitació de l'expedient ATALFE/2021/73, segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica. Així mateix, juntament amb el document esmentat, el titular aporta en la mateixa data un altre escrit en què sol·licita la convalidació de l'expedient ATREGI/2020/62/03 a l'expedient ATALFE/2021/73, quant als tràmits realitzats fins a la data, així com dels documents aportats en l'expedient ATREGI/2020/62/03.  
El 15 de juny de 2021 el Servei Territorial d'Indústria, Energia i Mines d'Alacant emet una resolució de desistiment (URL de validació: https://www.tramita.gva.es/csv-front/index.faces'cadena=aj1xcei4:1J9C7EVZ:75GA955N) de l'expedient ATREGI/2020/62/03 en atenció als antecedents de fet i els fonaments de dret descrits, i declara el desistiment de la sol·licitud i l'arxivament de l'expedient, amb la qual cosa queda conclòs l'expedient de referència.  
  
Segon. En data 4 de juny de 2021 (GVRTE/2021/1444539) se sol·licita autorització administrativa prèvia, autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que vagen a emplaçar-se sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant D-L 14/2020):  
  
Promotor: Fotovoltaica Polo Norte, SL (NIF: H82187052)  
Nom instal·lació: FV Polo Norte  
Tecnologia: fotovoltaica  
Grups generadors:  
- Potència total (kWp): 4.984,2  
- Nre. mòduls: 9.585  
€ Potència unitària (Wp): 520  
€ Tipologia: monofacial  
- Sistema subjecció i ancoratge: sistema de subjecció amb seguidors solars horitzontals a 1 eix i el tipus de fixació al terreny mitjançant clavat.  
Potència nominal de l'inversor (kW) (màxima): 4.840  
Limitador: es disposarà un sistema de control coordinat per a garantir que no se supera la capacitat d'accés atorgada de 4,5 MW  
Infraestructures d'evacuació:  
- Centre de protecció i mesura prefabricat tipus PFU-5/20  
€ Línia elèctrica subterrània d'MT 20 kV de simple circuit i conductor HERPZ1 12/20 kV 3x(1x240) mm² i HERPZ1(AS) 12/20 kV 3x(1x240) mm², de capacitat 8,6 MVA, de 2.729 m de longitud, que parteix del centre de protecció i mesura (CPM) fins a les barres de 20 kV de la SET Salades de la xarxa de distribució situada en el terme municipal d'Elx (Alacant)  
Punt de connexió a la xarxa: la potència generada per la planta fotovoltaica serà evacuada mitjançant una línia subterrània que parteix des del CPM situat en la parcel·la 2 del polígon 157 del TM Elx, pertanyent als terrenys de la planta fotovoltaica, fins a les barres de 20 kV de la SET Salades de la xarxa de distribució situada al polígon 159, parcel·la 124 del mateix TM Elx.  
Xarxa a la qual es connecta: Xarxa de distribució. I-DE Redes Eléctricas Inteligentes, SAU.  
Ubicació:  
- Emplaçament grups generadors: polígon 163, parcel·les 479, 480, 9035, 9036; polígon 157, parcel·les 2, 9 i 391 (CP 03288), del terme municipal d'Elx (Alacant)  
- Emplaçament infraestructura d'evacuació: polígon 157, parcel·la 2; polígon 159, parcel·la 124; polígon 163, parcel·les 9009, 9011, 9053, 9012, 9036, 9017, 9050 i 9090 (CP 03896), del terme municipal d'Elx (Alacant)  
Centre geomètric (coordenades UTM): Coordenades UTM (ETRS89) X: 707.309 Y: 4.243.080; 0° 37 44 W 38° 18 43 N  
Segons el que s'indica en l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 4,84 MW.  
A aquesta sol·licitud s'adjunta la documentació següent:  
- Projecte de la planta fotovoltaica i annexos (data 27.07.2020), juntament amb declaració responsable de la persona projectista (data 04.06.2021) i visat per Col·legi Oficial d'Enginyers Industrials de la Regió de Múrcia MU2001779 (data 12.08.2020).  
- Projecte de la línia d'evacuació (data 12.03.2020), juntament amb declaració responsable de la persona projectista (data 12.03.2020).  
- Declaració responsable del compliment de la normativa que hi és d'aplicació (article 53.1.b de la Llei 24/2013, de 26 de desembre, del sector elèctric).  
- Separates del projecte.  
- Memòria compliment dels criteris establits en el D-L 14/2020.  
  
- Informe-certificat urbanístic municipal relatiu a la compatibilitat del projecte amb el planejament i les ordenances municipals, en els termes previstos en l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana (o la seua sol·licitud acompanyada de declaració responsable del promotor).  
- Pla de desmantellament de la instal·lació i de restauració del terreny i entorn afectat que inclou la memòria i el pressupost degudament justificat.  
- Garantia accés (i sol·licitud permisos).  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
Els documents estan referits a la central fotovoltaica en conjunt, incloent-hi tots els equips i instal·lacions necessaris per al seu funcionament i evacuació de l'energia produïda i els terrenys vinculats a aquesta.  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
  
Tercer. El Servei Territorial d'Indústria, Energia i Mines d'Alacant ha incoat l'expedient ATALFE/2021/73 per a la tramitació conjunta de la planta fotovoltaica i les seues infraestructures d'evacuació pel procediment integrat d'autorització de centrals fotovoltaiques que vagen a emplaçar-se sobre sòl no urbanitzable connectades en alta tensió a xarxes de transport o distribució d'energia elèctrica.  
  
  
Quart. Segons l'informe-certificat urbanístic municipal de data 8 d'abril de 2020 (CSV: 13949248459332801263, https://sede.elche.es), els grups generadors estan situats en sòl no urbanitzable comú de reserva, i són compatibles amb l'ús pretés.  
  
Cinqué. La sol·licitud de les autoritzacions administratives prèvies i de construcció de la instal·lació porta implícita la d'autorització d'implantació en sòl no urbanitzable per a la realització de l'activitat de producció d'energia elèctrica.  
  
Sisé. Consta dins de l'expedient ATREGI/2020/62/03 l'acord d'admissió a tràmit del Servei Territorial d'Indústria, Energia i Mines d'Alacant, de data 17 de desembre de 2020, a l'efecte del compliment de la fita del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, a més, en l'expedient ATALFE/2021/73 es troba tota la documentació preceptiva i necessària per a l'admissió a tràmit en compliment del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i per tant, seguint els principis de simplicitat, eficàcia i eficiència recollits en la Llei 40/2015, d'1 d'octubre, de règim jurídic del sector públic, i en relació amb els articles 71 i 72 de la Llei 39/2015, Llei 39/2015, d'1 d'octubre, del procediment administratiu comú de les administracions públiques, es va continuar amb la tramitació de l'expedient administratiu, considerant l'expedient admés a tràmit i convalidat l'acte en aplicació disposició transitòria primera del Decret llei 14/2020, de 7 d'agost.  
  
  
Seté. Les taxes administratives corresponents han sigut abonades en l'expedient ATREGI/2020/62/03, la justificació d'ingrés del qual consta en aquest expedient en data 26 d'agost de 2020 i que són concordes a les taxes que correspondrien a l'expedient ATALFE/2021/73.  
  
Huité. El 15 de juny de 2021 s'aporta l'acceptació expressa del condicionat per part del titular de l'acord del 17 de novembre de 2020 de l'Agència Estatal de Seguretat Aèria en matèria de Servituds Aeronàutiques, amb número d'expedient O20-0714 (ID: AESASRVAAISA000B9PUBR3AVFEBHDA, https://sede.seguridadaerea.gob.es/cid/frontcontroller)  
El titular va realitzar les següents aportacions voluntàriament per a millorar la sol·licitud presentada: el 10 de juny de 2021, acord d'AESA sobre la central fotovoltaica; 1 de juliol de 2021, nova memòria de compliments del DL 14/2020, noves separates del projecte d'execució per a Aigües i Sanejament d'Elx, per a la Comunitat General de Regants «Riegos de Levante Margen Izquierda del Río Segura», documentació d'ocupació temporal en via pecuària, nou document ambiental; el 20 de juliol de 2021, nou estudi d'integració paisatgística i annex associat, nou contracte d'arrendament de parcel·les, nou formulari de declaració responsable del tècnic projectista normalitzat; el 21 de juliol de 2021, nous documents corregits de Sol·licitud i Full resumeixen normalitzats, escrit aclarint la no necessitat d'estudi d'impacte ambiental, noves separates per a la Direcció General de Carreteres, Demarcació de Carreteres de l'Estat de la Comunitat Valenciana, del Ministeri de Transports, Mobilitat i Agenda Urbana, per a la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, per a l'Ajuntament d'Elx, nou projecte de generació i d'evacuació; el 22 de juliol de 2021, document normalitzat de «Declaració responsable relativa a la presentació d'informes favorables. Declaració conformitat condicionat» respecte a informe favorable condicionat d'AESA.  
  
S'ha sol·licitat expressament, per part del promotor, l'obtenció dels títols que habiliten per a l'ocupació en via pecuària davant de l'organisme corresponent. Consta en l'expedient el justificant d'aquesta sol·licitud. El 25 de maig de 2022 es rep ofici (URL de validació: https://www.tramita.gva.es/csv-front/index.faces'cadena=emzs3etf:ZKI8AL3F:4TT7UEXT) per part de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, en el qual s'informa que la incoació del corresponent expedient d'autorització d'ocupació/concessió demanial amb referència FOCUPAVP/06/2021 13998 BC queda suspesa a l'espera que es reba la resolució per la qual s'autoritze la instal·lació, i no començaran a computar els terminis establits en la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
  
  
Nové. La sol·licitud ha sigut sotmesa al tràmit d'informació pública durant el termini de 30 dies, establit en l'article 23 del D-L 14/2020, mitjançant els anuncis corresponents, en el Diari Oficial de la Generalitat Valenciana de data 18 d'agost de 2021, en el Butlletí Oficial de la Província d'Alacant de data 6 d'agost de 2021, i s'ha remés als ajuntaments en el terme municipal dels quals radicarà la instal·lació per a la seua exposició al públic per igual període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià.  
Hi consta el certificat de l'exposició al públic de l'Ajuntament d'Elx (Alacant) del 28 de setembre de 2021 fins al 29 d'octubre de 2021.  
  
S'hi han presentat al·legacions durant el període d'informació pública. El 29 de setembre de 2021 es presenten al·legacions per part de Miguel Ángel Pavón García, i el 30 de setembre de 2021 per part de Sergio Arroyo Morcillo, en nom i representació de l'Associació de «Amigos de los Humedales del Sur de Alicante» (AHSA). En cap dels dos casos, s'hi han personat acreditant la condició d'interessat, segons estableix article 4 en relació amb els articles 83, 115 i 116 de Llei 39/2015, d'1 d'octubre, del procediment administratiu comú de les administracions públiques.  
Les al·legacions presentades s'han traslladat al promotor, que ha respost, en data 25 d'octubre de 2021, de manera conjunta a tots dos escrits, ja que són idèntics en el seu contingut.  
En data 22 de març de 2022, i notificades el 23 i el 24 de març de 2022 respectivament, aquest Servei Territorial dona una resposta raonada i conjunta a les al·legacions plantejades per l'associació d?«Amigos de los Humedales del Sur de Alicante» (AHSA) i Miguel Ángel Pavón García, en compliment amb l'article 83.3 de la Llei 39/2015, d'1 d'octubre, del procediment administratiu comú de les administracions públiques.  
Desé. Durant la instrucció del procediment es van remetre separates a les diferents administracions públiques, organismes o empreses de servei públic o de serveis d'interés general amb béns o drets a càrrec seu afectats per la instal·lació, a fi que en el termini de 30 dies presentaren la seua conformitat o oposició, amb el següent resultat:  
  
- La Unitat de Carreteres d'Alacant de la Demarcació de Carreteres de l'Estat a la Comunitat Valenciana de la Direcció General de Carreteres del Ministeri de Transports, Mobilitat i Agenda Urbana: en data 16 d'agost de 2021 es rep escrit per part d'aquest organisme en el qual es remet còpia de la resolució emesa per ells mateixos en data 3 de setembre de 2020 (CSV: PMBZ63Y951W5K804XN4015H3U28A, URL de validació: https://sede.mitma.gob.es/mfom.consultacsv.web/) per la qual es concedeix autorització a la mercantil Fotovoltaica Polo Norte, SL, per a l'execució de les obres d'aquest projecte que afecten l'autovia A-70, conformement al condicionat que en la mateixa s'estableix pel que fa a la legislació de carreteres.  
El titular aporta un escrit, el 30 d'agost de 2021, en què mostra expressament la seua conformitat amb l'informe i condicionat rebut pel mencionat organisme.  
Atesa la caducitat de l'autorització esmentada (1 any des de la seua emissió), el promotor ha sol·licitat una pròrroga de l'autorització el maig de 2022, i hi aporta el justificant corresponent.  
- Aigües i Sanejament d'Elx: en data 25 d'agost de 2021 es rep l'informe tècnic d'aquest organisme en el qual es manifesta conformitat amb la instal·lació projectada i la secció tipus de rasa proposada, subjecta a una sèrie de condicions tècniques.  
El titular aporta un escrit, el 30 d'agost de 2021, en què mostra expressament la seua conformitat amb l'informe i condicionat rebut pel mencionat organisme.  
- I-DE Redes Eléctricas Inteligentes: En data 31 d'agost de 2021, es rep l'informe del gestor de la xarxa sobre la separata rebuda, en què s'informa que s'ha revisat aquesta separata i que preveu tres afeccions amb línies elèctriques aèries, dues de les quals són propietat d'I-DE (20 i 66 kV) i una propietat d'REE (220 kV). Aquest informe estableix que, per a qualsevol línia elèctrica, propietat d'I-DE, que sobrevole la parcel·la objecte de l'actuació, serà necessari respectar les distàncies de servitud i complir amb les distàncies de seguretat reglamentàries, deixant una franja lliure de seguretat a banda i banda de la línia. Així mateix, serà necessari dotar d'accés des de l'exterior a aquesta franja i als suports i conductors situats sobre aquesta per a la realització del seu manteniment preventiu o correctiu quan calga.  
  
El titular aporta un escrit, el 8 de setembre de 2021, en què mostra expressament la seua conformitat amb l'informe i condicionat rebut pel mencionat organisme.  
- Comunidad General de Regantes Riegos de Levante (margen izquierda del Segura): en data 3 de setembre de 2021, es rep l'informe tècnic d'aquest organisme en el qual es manifesta: conformitat amb el paral·lelisme de la nova línia elèctrica amb la Sisena elevació; conformitat amb l'encreuament de la Setena elevació en les condicions proposades, és a dir, per damunt del canal; en cas que no siga possible l'encreuament per dalt, i com que ha de realitzar-se per davall del canal, haurà d'incloure's com a condició que la Comunitat quedarà exempta de responsabilitat davant de possibles afeccions que puguen produir-se per fugides en el canal i que afecten o danyen la línia elèctrica.  
El titular aporta un escrit, el 8 de setembre de 2021, en què mostra expressament la seua conformitat amb l'informe i condicionat rebut pel mencionat organisme.  
- Mancomunidad de los Canales del Taibilla: en data 20 de setembre de 2021, es rep informe tècnic (CSV: OIP\_6EGZWNFTK2RUCNSVX9DUQMSTBL2V, https://www.pap.hacienda.gob.es) d'aquest organisme en el qual es declara conformitat a aquest projecte, segons es reflecteix en l'apartat de consideracions, en què l'LSAT que afecta aquest organisme és objecte d'un altre projecte ja aprovat, mitjançant informe favorable amb clau MCT ER2021/109.02 (CSV: OIP\_3HVTFYYLNMODUDJSX9DT7J4XB344, https://www.pap.hacienda.gob.es), amb número de referència del Servei Territorial d'Indústria, Energia i Mines d'Alacant ATALFE/2021/72.  
El titular aporta voluntàriament nova documentació (nova separata per a la Mancomunitat juntament amb un annex de modificació de la línia d'evacuació) l'1 de setembre de 2021, i el 23 de setembre de 2021 aporta un escrit en què mostra expressament la seua conformitat amb l'informe i condicionat rebut pel mencionat organisme.  
- Ajuntament d'Elx: en data 13 d'octubre de 2021 es rep un informe tècnic (CSV de validació: 30012876228896048142, https://sede.elche.es) d'aquest organisme en el qual es conclou que no existeix inconvenient perquè el Servei Territorial d'Indústria, Energia i Mines d'Alacant emeta la seua autorització administrativa prèvia.  
El titular aporta un escrit, el 19 d'octubre de 2021, en què mostra expressament la seua conformitat amb l'informe i condicionat rebut pel mencionat organisme.  
- Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica: en data 12 de gener de 2022 es rep un informe, amb referència C-211/2021 (URL de validació: https://www.tramita.gva.es/csv-front/index.faces'cadena=fih2fapi:835J1YBP:EKH2II6A) dels diferents serveis afectats (Servei de Caça i Pesca, Servei de Vida Silvestre, Servei de Gestió d'Espais Naturals Protegits i Servei d'Ordenació i Gestió Forestal) de la Subdirecció General de Medi Natural i Avaluació Ambiental. En aquest informe s'estableix el següent:  
  
- Encara que les parcel·les on es pretén realitzar les actuacions estan afectades per terreny forestal, les instal·lacions de la planta fotovoltaica queden excloses d'aquesta afecció. La infraestructura d'evacuació subterrània discorre per un camí asfaltat existent i afecta puntualment sòl forestal estratègic, segons el PATFOR. Per la qual cosa, en la fase d'execució ha de tindre's en compte el Decret 7/2004, de 23 de gener, del Consell de la Generalitat Valenciana, sobre mesures de seguretat i prevenció en incendis forestals a observar en l'execució d'obres i treballs que es realitzen en terrenys forestals o voltants.  
  
- No hi ha existència de vies pecuàries afectades per la planta fotovoltaica. Quant a la línia subterrània d'evacuació de la central fotovoltaica, sí que afecta una via pecuària en el seu traçat, per a la qual serà necessari sol·licitar l'autorització d'ocupació necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
- La planta s'instal·larà en una superfície que actualment forma part dels vedats de caça A-10584 (La Mina) i A-10293 (Els Cremats); en conseqüència, es recomana informar els seus titulars del canvi d'ús del sòl, de l'activitat que s'hi desenvoluparà i de les implicacions que puga tindre a l'efecte de l'article 39 de la Llei 13/2014, de 27 de desembre, de caça de la Comunitat Valenciana.  
- Atés que Elx forma part de la llista de termes municipals afectats per la sobrepoblació de conills, el moviment de terres en la fase d'obres i la instal·lació en si, podrien fomentar o agreujar els danys que es puguen produir en camps o infraestructures, i en aquest cas, s'hauran d'adoptar les mesures de control que disposa l'Ordre de l'11 de juny de 2009, de les directrius extraordinàries per a l'aprofitament, gestió i control del conill de muntanya, amb consideració especialment de l'article 14.  
- La central fotovoltaica no afecta cap espai de la Xarxa Natura 2000.  
- El clos perimetral previst per a la instal·lació s'haurà d'ajustar al que es disposa en l'article 3.2.a del Decret 178/2005, de 18 de novembre, del Consell de la Generalitat, pel qual s'estableixen les condicions dels closos en el medi natural i dels tancaments cinegètics.  
  
- La central fotovoltaica (planta i línia d'evacuació) afecta l'àrea prioritària de protecció d'avifauna per línies elèctriques inclosa en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució. S'hauran de complir les prescripcions tècniques i mesures de prevenció descrites en l'article 6 i 7 d'establides en el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
- No hi ha hàbitats protegits, ni microreserves de flora en l'àmbit de la central fotovoltaica, i tampoc hi ha cap espècie prioritària afectada per aquesta.  
El titular aporta un escrit, el 13 de gener de 2022, en què mostra expressament la seua conformitat amb l'informe i condicionat rebut pel mencionat organisme.  
- Servei de Gestió Territorial de la Direcció General de Política Territorial i Paisatge de la Conselleria de Política Territorial, Obres Públiques i Mobilitat: en data 29 de setembre de 2021 es rep un informe per part d'aquest organisme amb referència 21941\_03065\_003\_ANAR FTV (URL de validació: https://www.tramita.gva.es/csv-front/index.faces'cadena=gp6gsryj:PG9PA119:UICF773S), respecte a les incidències sobre l'ordenació del territori de la implantació de la planta solar fotovoltaica «FV Polo Norte» al terme municipal d'Elx (Alacant)  
  
En aquest informe es conclou que la instal·lació de la planta solar «FV Polo Norte», al municipi d'Elx (Alacant), es troba afectada per risc d'inundació i altres qüestions de caràcter territorial i es considera no compatible fins que es justifiquen els aspectes determinats en els apartats anteriors, segons les consideracions exposades, atenent les determinacions normatives del Pla d'Acció Territorial de caràcter sectorial sobre prevenció del Risc d'Inundació a la Comunitat Valenciana i de les cartografies d'ordenació del territori. Entre altres, respecte a les qüestions exposades en la valoració del risc d'inundació, i vist que la cartografia d'inundabilitat determina risc d'inundació de nivell geomorfològic, es considera imprescindible la realització d'un estudi d'inundabilitat que avalue el risc generat per la instal·lació en la conca de drenatge, d'acord amb els articles 11, 12 i 13 de la Normativa del PATRICOVA. Addicionalment, s'hauran de plantejar mesures correctores que incidisquen sobre la infiltració i la minimització de l'escolament.  
  
En data 4 d'octubre de 2021, el titular aporta nova documentació (incloent-hi l'estudi d'inundabilitat requerit) per a donar resposta a les objeccions i condicionat del primer informe del Servei de Gestió Territorial.  
En data 14 d'octubre de 2021, el Servei de Gestió Territorial dona trasllat d'aquesta documentació a la Confederació Hidrogràfica del Xúquer, perquè emeta informe de la Planta Solar Fotovoltaica elèctrica «FV Polo Norte», al TM d'Elx (Alacant).  
En data 21 d'octubre de 2021, es rep un escrit (URL de validació: https://www.tramita.gva.es/csv-front/index.faces'cadena=zkz4ted8:BS3SFFN2:JI56V7ZP) per part d'aquest organisme en què indica que l'emissió d'informe en matèria de risc d'inundació, per a concretar-lo, requereix l'informe previ de l'organisme de conca.  
  
En data 6 de juny de 2022, es rep una notificació de la resolució adoptada per part d'aquest organisme amb referència 21930\_03065\_R\_FTV (URL de validació: https://www.tramita.gva.es/csv-front/index.faces'cadena=bqckkggs:MZ138P69:ZRA7VXLE), sobre l'aprovació de l'estudi d'inundabilitat de la instal·lació solar fotovoltaica i la seua infraestructura d'evacuació denominada «FV Polo Norte» a Elx, ja que considera complides les previsions contingudes en el Pla d'Acció Territorial sobre prevenció del risc d'inundació a la Comunitat Valenciana (PATRICOVA)  
Aquesta resolució se sustenta en l'informe de la Confederació Hidrogràfica del Xúquer, que conclou que l'estudi presentat conté la documentació mínima exigible en l'article 12 del Pla d'Acció Territorial de caràcter sectorial sobre Prevenció del Risc d'Inundació a la Comunitat Valenciana (PATRICOVA), i s'ha realitzat amb una metodologia aparentment adequada. Per tant, l'estudi d'inundabilitat presentat es considera vàlid, d'acord amb el nivell de detall exigit.  
  
Les mesures correctores de la perillositat d'inundació adoptades en l'estudi d'inundabilitat internalitzen la perillositat d'inundació d'aquestes parcel·les sense produir afecció a tercers.  
Així mateix, l'Ajuntament, com a administració responsable dels projectes d'urbanització, condicionarà l'aprovació de la llicència urbanística al correcte disseny i execució de les obres de drenatge. Així mateix, haurà de comprovar el correcte dimensionament i execució d'aquestes infraestructures de drenatge per a no afectar tercers aliens a l'àmbit de l'actuació, als quals haurà de rescabalar dels danys que es produïsquen per aquest motiu, sense perjudici de les autoritzacions pertinents que s'hauran d'obtindre de l'organisme de conca.  
Si l'actuació afecta el domini públic hidràulic i/o zona de policia o a la possible incidència en el règim de corrents, haurà d'ajustar-se al que es disposa en la normativa vigent (text refós de la Llei d'aigües i disposicions que el desenvolupen); igualment s'haurà d'obtindre autorització prèvia per a l'abocament de les aigües pluvials, així com si es preveu realitzar captacions d'aigua superficial o subterrània.  
El titular aporta un escrit, el 7 de juny de 2022, en què mostra expressament la seua conformitat amb l'informe i condicionat rebut pel mencionat organisme.  
- Servei d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat: en data 10 de novembre de 2021 es rep un informe, amb referència EP-2021/349 EC/jms (URL de validació: https://www.tramita.gva.es/csv-front/index.faces'cadena=ajge2bvc:AJCPGG21:A73G6AN8), el qual conclou que l'emissió d'informe favorable en matèria d'infraestructura verda i paisatge que viabilitze l'actuació pretesa des del punt de vista de la seua afecció al paisatge requerirà l'esmena dels requeriments exposats en aquest informe, i que s'enumeren a continuació:  
- En relació amb el grau d'adaptació als criteris generals de l'article 8.3 en matèria d'infraestructura verda i paisatge, s'indica que l'alternativa seleccionada se situa en àmbit en el qual existirà afecció a la infraestructura verda a escala regional per estar inclosa part de la PF (concretament les parcel·les 479 i 480 del polígon 163) en corredor territorial tipus terrestre. Per això, es considera que no es compleixen els punts a i b de l'article 8.3, ja que, d'una banda, no es mantenen els valors, l'estructura i la funcionalitat dels processos i serveis de la infraestructura verda del territori i, d'una altra banda, no es garanteixen els valors ambientals, culturals i paisatgístics del territori.  
- En relació amb l'article 10.1.a del Decret llei 14/2020, la PF afecta en les parcel·les del polígon 163 el corredor territorial, el qual està definit en l'article 4.1 del text refós de la Llei d'ordenació territorial, urbanisme i paisatge (TRLOTUP), aprovat pel Decret legislatiu 1/2021, de 18 de juny, com a part de la infraestructura verda (IV). Aquestes àrees delimiten connectors i corredors ecològics i funcionals que garanteixen l'adequada connectivitat territorial entre els diferents elements constitutius de la infraestructura verda. La planta fotovoltaica redueix més d'un 10 % l'amplària d'un corredor territorial i es considera que NO compleix el criteri.  
- En relació amb l'article 10.1.h del Decret llei 14/2020, l'ordenació interior de la planta no respecta la morfologia del territori tal com es planteja. No obstant això, podria revisar-se aquesta ordenació mitjançant modificacions que en milloren la integració en el territori. D'aquesta manera, el seu compliment queda condicionat a aquesta reordenació.  
Una vegada avaluada la proposta de localització en relació amb els criteris de l'article 8 i 10 del Decret llei 14/2020, es considera que la planta fotovoltaica no compleix diversos dels criteris vinculats a la infraestructura verda i el paisatge. Per tant, no es considera adequada la localització triada quant a les parcel·les 479 i 480 del polígon 163, i per això s'emet informe desfavorable a la implantació de la planta fotovoltaica en aquestes localitzacions. No obstant això, és possible el reestudi de la implantació de la PF en parcel·les del polígon 163, sempre que es realitzara una disminució de superfície que justifique el compliment dels articles 8 i 10 del Decret llei 14/2020.  
Així mateix, es fan una sèrie de valoracions i condicionats del paisatge de conformitat amb el que s'estableix en l'article 6 del TRLOTUP, entre els quals destaquen: les unitats de paisatge (UP) definides hauran de caracteritzar-se a escala del projecte, en aquest sentit s'observa que part d'aquestes unitats podrien caracteritzar-se com a diverses unitats de paisatge, per la qual cosa seria convenient reestudiar-ne el nombre i la delimitació; s'haurà d'aportar els resultats i justificació del procés de participació pública en relació amb la valoració del paisatge que ha de realitzar-se des de l'origen de l'elaboració de l'estudi d'integració paisatgística; atés que s'estan tramitant els expedients d'altres plantes en la mateixa conca visual, situades en les proximitats de la PF Polo Norte, és necessari valorar la incidència acumulada de les plantes en conjunt, així com d'altres projectes dels quals es tinga coneixement situats en la conca visual, ja que tenint en compte la seua proximitat podrien percebre's com una sola planta contínua; atés que aquesta planta comparteix traçat i canalització de la línia d'evacuació amb PF Salades I, s'hauran d'observar els condicionants indicats en l'informe de la PF Salades I, a fi d'establir mesures d'integració paisatgística que s'adeqüen a la superior escala que aconsegueixen les instal·lacions en conjunt; la implantació general de la instal·lació haurà de justificar-ne l'adaptació al patró parcel·lari preexistent que configuren les fites de les parcel·les i subparcel·les preexistents i, en el cas que no siga possible, es reconfiguraran les fileres dels panells per a una millor adaptació al seu entorn; s'aportaran mesures d'integració dels elements impropis (com construccions preexistents) a fi d'evitar la degradació del paisatge; s'haurà de modificar aquelles zones de clos que no continuen amb els traçats preexistents, principalment el clos situat a la zona sud-oest i oest de l'actuació, així com altres parts del perímetre en les quals es realitzen reculades o girs aliens al patró existent; s'haurà de prestar atenció especialment al terreny resultant respecte al preexistent en l'entorn, siga per les diferències provocades pels moviments de terra per a la construcció de la PF o pel tractament posterior, per a això s'aportarà informació sobre aquest últim que justifique la integració dels suports i la recuperació de les espècies arbustives i herbàcies de la zona durant el funcionament de la instal·lació; és necessari evitar les combinacions de colors i textures dels elements auxiliars aliens als presents en l'entorn, per la qual cosa es proposaran i justificaran altres acabats; hauran d'especificar-se mesures d'integració paisatgístiques concretes respecte de l'impacte visual causat per l'inversor central i el transformador outdoor atesa la proximitat al camí d'accés a la parcel·la; s'haurà d'utilitzar llast provinent d'àrees amb les mateixes característiques d'acabat, i el seu posterior manteniment haurà d'enfocar-se a perseguir un estat similar al preexistent; es requereix justificació de la duplicitat del vial interior de la planta fotovoltaica sense justificació descrita en la memòria de l'EIP i, en cas de no ser necessària, mantindre la zona més pròxima al camí de les Salades en el seu estat preexistent; les zones lliures poden ser susceptibles d'intervenció amb replantació d'espècies arbòries i arbustives presents en l'entorn, que suposen una millora considerable de la seua integració paisatgística, per a la qual cosa s'aportarà un pla d'espais lliures on es concrete la plantació d'aquestes espècies; considerant que el camí de les Salades es troba a major altura que la PF, haurà de realitzar-se un tractament concret i específic d'aquest terraplé de manera que puga minimitzar-se l'impacte visual de la instal·lació (per exemple, una plantació d'elements vegetals seguint el patró preexistent en l'entorn), i aportar dues seccions esquemàtiques entre el camí de les Salades i la PF a la zona sud-est i nord-est de l'actuació en les quals s'observe la secció topogràfica (diferència d'altura), el tipus i altura de la vegetació a implantar (són possibles altres alternatives justificades adequadament com, per exemple: bri artificial vegetat), els panells fotovoltaics i la seua justificació respecte a la valoració de la integració visual; s'aportaran i ampliaran noves mesures d'integració paisatgística concretes i efectives (detallades en el mencionat informe) per a la correcta integració de l'actuació en el paisatge, ja que les propostes en el projecte són massa generals; aquestes mesures d'integració paisatgística hauran de ser representades gràficament, en la mesura que siga possible; es requereix aportar imatges amb un major grau de detall que justifiquen la correcta integració del projecte; la plantació perimetral haurà de realitzar-se amb un patró de plantació similar a l'entorn, alternant diferents espècies de la zona i considerant el referent a espais lliures i al tractament dels talussos o terraplens associats al camí de les Salades; l'impacte de la línia d'evacuació soterrada, que compartirà canalització amb la línia d'evacuació procedent d'FV Salades I fins a la subestació elèctrica «ST Salades», es produirà durant l'execució d'aquesta, per la qual cosa la zona visible del traçat es retornarà al seu estat original una vegada executada la línia d'evacuació. Finalment, s'indica la necessitat d'adaptar el programa d'implementació, incloent-hi les modificacions enumerades en l'informe segons l'apartat i de l'annex II del TRLOTUP, i es requereix esmenar una sèrie de faltes en el pla de desmantellament de la instal·lació i restauració del terreny i entorn.  
  
El titular aporta nova documentació (un nou estudi d'integració paisatgística juntament amb nova cartografia), el 4 i el 5 de desembre de 2021, per a donar resposta a les objeccions i condicionat del primer informe del Servei d'Infraestructura Verda i Paisatge.  
En data 26 de gener de 2022, es rep nou informe del mencionat organisme, amb referència EP 1348-168 BB/jms (URL de validació: https://www.tramita.gva.es/csv-front/index.faces'cadena=ma2v59gm:NA9KFFAB:PRSFYCDF), en el qual es conclou que l'emissió d'informe favorable en matèria d'infraestructura verda i paisatge que viabilitze l'actuació pretesa des del punt de vista de la seua afecció al paisatge requerirà l'esmena dels requeriments exposats en aquest informe. En relació amb els criteris generals de l'article 8 del Decret llei 14/2020, es consideren justificats, ja que se situen en un emplaçament compatible amb el planejament territorial i urbanístic, i es comprova que l'ocupació sobre el corredor territorial en totes les zones de la PF serà menor del 10 % de la seua amplària. En relació amb l'article 10.1h del Decret llei 14/2020, es considera que la nova ordenació interior de la planta requereix modificacions que milloren la seua integració en el territori. Així mateix, es realitzen noves valoracions i condicionats del paisatge de conformitat amb el que s'estableix en l'article 6 del TRLOTUP, entre els quals destaquen: no s'aporta informació d'esmena o justificació del que s'ha requerit anteriorment en relació amb les unitats de paisatge; tot i que l'afecció global en la conca visual de totes les plantes analitzades es considera admissible, es proposa la reducció de la superfície total ocupada pels panells solars; es considera innecessari la duplicitat de clos interior establit a la zona nord-est i est de la PF, així que s'indica gràficament la part de clos a eliminar; no es considera esmenat el que es refereix al tractament del terreny requerit una vegada es produïsca el clavat dels pals; s'haurà de proposar una alternativa per al tractament del terraplé que continue el patró preexistent de l'entorn (per exemple, és possible una plantació arbòria d'oliveres o ametlers en el tram que separa la zona de matoll de timó i romer amb el camí d'accés i en la resta de la divisòria, alternar altres espècies vegetals diferents del xiprer, però sense formar barrera vegetal); també s'haurà de modificar la tanca de xiprer proposat com a alternativa per a la zona est de la parcel·la 392; no s'ha atés el que s'ha requerit sobre el manteniment d'una zona de transició entre el sòl forestal de la Serra Grossa i les parcel·les 2 i 391 del polígon 157; respecte de la parcel·la 392, s'haurà d'especificar una zona de transició al sud d'aquesta, la qual s'ha completat amb panells fotovoltaics en el modificat de projecte. Finalment, s'estableix la necessitat d'afegir les noves modificacions de la instal·lació al programa d'implementació segons l'apartat i de l'annex II del TRLOTUP, i es reitera l'esmena d'uns certs requeriments establits en l'anterior informe respecte al Pla de desmantellament de la central fotovoltaica, i afegir-los com a partides o capítols independents amb el cost corresponent.  
  
El titular aporta nova documentació (nou estudi d'integració paisatgística i nou pla de desmantellament) el 7 de febrer de 2022 per a donar resposta a les objeccions i condicionat del segon informe del Servei d'Infraestructura Verda i Paisatge.  
En data 2 de març de 2022, es rep nou informe del mencionat organisme, amb referència EP-2021/349 EC/jms (URL de validació: https://www.tramita.gva.es/csv-front/index.faces'cadena=vmheu5jd:DCJ3IABA:1C5H2U6T); en el qual es conclou que s'emet un informe favorable en matèria d'infraestructura verda i paisatge, sempre que es duguen a terme les mesures d'integració paisatgístiques indicades en els punts descrits en aquest informe i es complisquen les mesures addicionals establides.  
El titular aporta un escrit, el 4 de març de 2022, en què mostra expressament la seua conformitat amb l'informe i condicionat rebut pel mencionat organisme. Es compromet a dur a terme les mesures d'integració paisatgística indicades en els punts descrits en l'informe, incloent-hi les mesures addicionals indicades.  
- Red Eléctrica de España: en data 15 de març de 2022, es rep un informe d'aquest organisme sobre la separata rebuda, en què s'informa que quant a la planta solar fotovoltaica «FV POLO NORTE», Red Eléctrica de España no hi presenta oposició perquè compleix les distàncies reglamentàries a la línia elèctrica aèria a 220 kV D/C Salades - T de Monforte del Cid / Novelda - Salades 1, propietat de Red Eléctrica de España. A més, s'hi aporten documents annexos i s'estableixen una sèrie de requisits reglamentaris. Quant a les línies internes subterrànies de baixa tensió de la planta, els comuniquem que Red Eléctrica de España no hi presenta oposició perquè compleixen les distàncies reglamentàries a la línia elèctrica aèria a 220 kV D/C Salades - T de Monforte del Cid / Novelda - Salades 1, propietat de Red Eléctrica de España. Finalment, quant a la línia d'evacuació subterrània a 20 kV, els comuniquem que a causa de la proximitat de la canalització al suport 53B de la línia elèctrica aèria a 220 kV D/C Salades - T de Monforte del Cid / Novelda - Salades 1, serà necessari que els treballs en l'entorn d'aquest siguen supervisats per personal de Red Eléctrica de España amb la finalitat d'evitar que es produïsquen afeccions al sistema de posada a terra del suport. En aquest apartat, s'estableixen una sèrie de recomanacions i prescripcions tècniques reglamentàries a l'hora d'executar les actuacions corresponents. Així mateix, s'hauran de posar en contacte amb el corresponent departament d'aquest organisme i amb I-DE REDES ELÉCTRICAS INTELIGENTES amb la finalitat de subscriure el corresponent acord que legitime l'ocupació dels terrenys, del qual són copropietàries totes dues entitats.  
El titular aporta un escrit, el 17 de març de 2022, en què mostra expressament la seua conformitat amb l'informe i condicionat rebut pel mencionat organisme.  
Consta la Resolució 21303\_03065\_R\_FTV, de data 6 de juny de 2022, del Servei de Gestió Territorial (URL de validació: https://www.tramita.gva.es/csv-front/index.faces'cadena=bqckkggs:MZ138P69:ZRA7VXLE), i l'informe EP-2021/349 EC/jms, de data 1 de març de 2022, del Servei d'Infraestructura Verda i Paisatge (URL de validació: https://www.tramita.gva.es/csv-front/index.faces'cadena=vmheu5jd:DCJ3IABA:1C5H2U6T), favorables vinculants de l'òrgan competent en matèria d'ordenació del territori i paisatge, establit en l'article 25 del D-L 14/2020, en els quals consten els següents condicionants acceptats pel promotor:  
En relació a la Resolució del Servei de Gestió Territorial, destaquen les següents consideracions en l'àmbit d'actuació:  
- Les mesures correctores proposades en l'estudi d'inundabilitat elaborat consisteixen bàsicament en canals (nord i sud), cunetes interceptores i canal de desguàs per a donar continuïtat a l'escolament superficial i interceptar fluxos dispersos.  
- Les mesures correctores de la perillositat d'inundació adoptades en l'estudi d'inundabilitat internalitzen la perillositat d'inundació d'aquestes parcel·les sense produir afecció a tercers  
- L'Ajuntament, com a administració responsable dels projectes d'urbanització, condicionarà l'aprovació de la llicència urbanística al correcte disseny i execució de les obres de drenatge. Així mateix, haurà de comprovar el correcte dimensionament i execució d'aquestes infraestructures de drenatge per a no afectar tercers aliens a l'àmbit de l'actuació, i haurà de rescabalar dels danys que es produïsquen per aquest motiu, sense perjudici de les autoritzacions pertinents que s'hauran d'obtindre de l'organisme de conca.  
- Si l'actuació afecta el domini públic hidràulic i/o zona de policia o la possible incidència en el règim de corrents, haurà d'ajustar-se al que es disposa en la normativa vigent (text refós de la Llei d'aigües i disposicions que el desenvolupen); igualment s'haurà d'obtindre autorització prèvia per a l'abocament de les aigües pluvials, així com si es preveu realitzar captacions d'aigua superficial o subterrània.  
En relació amb l'informe del Servei d'Infraestructura Verda i Paisatge, s'estableix el compliment de les següents mesures d'integració paisatgística (MIP), vinculants per a l'actuació i que seran recollides, per tant, en el seu projecte, i que es resumeixen a continuació:  
a. En relació amb el planejament general (disseny conjunt de les instal·lacions):  
- La disposició de la planta fotovoltaica mantindrà l'orografia del terreny, de tal manera que no hi haja moviment de terres més enllà del desbrossament necessari. Els abancalaments hauran de mantindre la morfologia actual.  
- S'implantaran els panells solars en àrees que es troben al mateix nivell, respectant els salts de nivell.  
- Es crearà una zona de transició entre el sòl forestal de la Serra Grosa i les parcel·les 2 i 391 del polígon 157 amb les característiques següents. En aquesta zona s'executarà, d'una banda, plantació de matoll de timó i romer (Thymus vulgaris i Rosmarinus officinalis) i, d'altra banda, introducció de plantacions arbòries d'ametler i olivera. Tot això segons es descriu en el Pla de mesures correctores.  
- Es mantindrà la zona de cultiu existent a la zona oest de la planta, situats concretament en la zona confrontant amb la Serra Grossa.  
b. En relació amb l'impacte visual:  
- Les edificacions se situaran allunyades dels vials i de les zones de major visibilitat.  
c. En relació amb el tractament del terreny i la vegetació de la PF:  
- Es mantindran els exemplars d'antics usos agrícoles, com fruiters de secà, segons el Pla de mesures correctores.  
- Es plantarà superfícies de matoll (timó-romer) en els espais lliures de la planta, no ocupats per instal·lacions, vials o construccions.  
  
- S'executaran plantacions de fruiteres de secà, olivera i ametlers formant xicotets bosquets, segons el Pla de mesures correctores. S'executarà la mateixa solució en la zona entre el camí d'accés de les Salades i la parcel·la 479.  
- La circulació en la planta se cenyirà únicament als camins d'accés a aquesta.  
- Els vials interns s'executaran amb un acabat de llast.  
d. En relació amb les construccions preexistents, instal·lacions auxiliars i altres elements:  
- Es restaurarà la caseta preexistent per a ús magatzem mitjançant acabats que s'assemblen a les masies rurals de voltant.  
- En relació amb els materials del centre de protecció i mesura (CPM), caseta de comunicacions i caseta d'emmagatzematge, els materials d'aquestes construccions respectaran els cromatismes de les edificacions presents a l'entorn de la caseta a rehabilitar. Les cobertes es resoldran mitjançant panells que imiten les teulades tradicionals ondulades.  
- No s'instal·larà il·luminació en la planta, més que a l'interior d'algunes casetes.  
- El clos a instal·lar serà de tipus cinegètic, que haurà de comptar amb l'obertura d'un buit inferior de dimensions suficients per a permetre el pas d'un animal.  
e. Com a mesures addicionals, s'indiquen les següents:  
- En relació a les espècies agrícoles a implantar, s'haurà d'evitar l'alineació homogènia i seriada dels elements introduïts amb la finalitat de no generar una imatge excessivament antropitzada.  
- Els panells instal·lats en la parcel·la 392 respectaran una zona de transició, tal com es reflecteix en el plànol núm. 5 «Mesures Correctores» de l'Estudi d'Integració Paisatgística (febrer de 2022), i concretament en la zona sud de la parcel·la aquesta tindrà, almenys, 20 m d'amplària lliure d'instal·lació de panells.  
- Quant a la línia d'evacuació, una vegada executada, la zona visible es retornarà al seu estat original, per la qual cosa no es considera necessari introduir mesures d'integració específiques.  
- En relació amb el pla de desmantellament de la instal·lació i restauració del terreny i entorn, inclourà les actuacions següents:  
- Una vegada conclosa l'explotació, es procedirà a la realització dels moviments de terra per a configurar de nou les terrasses existents. Es restabliran les divisòries formades per talussos perimetrals.  
- S'extrauran tots aquells elements aliens al paisatge (desmuntatge mòduls solars, estructures, obertura de rases i retirada de la xarxa elèctrica subterrània, retirada elements auxiliars, eliminació d'infraestructures i fonamentacions, desmuntatge de tancament perimetral?).  
A causa d'aquests condicionats establits pel Servei d'Infraestructura Verda i Paisatge i pel Servei de Gestió Territorial, el promotor, en data 8 de juny de 2022, presenta davant d'aquest Servei Territorial el projecte refós de la planta generadora, que inclou els canvis no substancials a realitzar que han sigut justificats per a modificar, en la mínima mesura possible, el projecte de generació inicialment presentat, per a evitar així la necessitat de nous estudis i informes.  
Així mateix, en data 19 de juliol de 2022, es va presentar el projecte refós de la línia subterrània d'evacuació a causa del condicionat tècnic imposat per la Mancomunidad de los Canales del Taibilla, per a evitar canvis significatius que requerisquen nous estudis i informes (el traçat modificat no afig afeccions addicionals ni ocupa parcel·les cadastrals diferents) A continuació, es detallen els canvis realitzats respecte als primers projectes presentats:  
Modificacions en el projecte d'evacuació:  
- Es modifica el traçat de la línia elèctrica d'evacuació únicament en l'encreuament amb les conduccions pertanyents a la Mancomunidad de los Canales del Taibilla, amb l'objectiu de realitzar l'encreuament de manera perpendicular a aquestes conduccions.  
- Es respecta una distància mínima de 50 centímetres entre la conducció d'aigua i el prisma de formigó de la rasa d'evacuació. A més, es té en compte que el prisma ha de ser armat en tota la longitud de l'encreuament.  
Modificacions en el projecte de generació:  
- S'han canviat el model i la potència dels mòduls fotovoltaics a emprar a causa de la no existència en el mercat dels mòduls que es van proposar en el projecte inicial, amb la qual cosa s'ha variat la potència unitària de 520 Wp a 560 Wp per mòdul fotovoltaic. Així mateix, s'ha reduït el nombre d'unitats per a facilitar l'adaptació de les mesures correctores i indicacions dels informes rebuts, que disminueix la potència pic total del parc fotovoltaic en un 0,59 %.  
- S'ha canviat el model i la potència dels inversors a causa de la no existència dels inversors en el mercat que es van proposar en el projecte inicial. S'han utilitzat dos inversors que sumen una potència màxima de 4.890 kW. Per a mantindre la potència instal·lada de 4.840 kW tramitada, es limitarà electrònicament de fàbrica l'inversor de 2.935 kW a 2.885 kW.  
- S'ha modificat el clos perimetral després dels diversos informes. Aquests canvis impliquen un descens en la superfície ocupada del parc fotovoltaic respecte al projecte inicial. El clos ha patit les següents modificacions: a la part nord-est del parc, el clos ja no inclou la parcel·la 480 del polígon 163 del terme d'Elx; en la parcel·la 479 del polígon 163, el clos es recula de tota la zona nord-nord-est i segueix les fites de la parcel·la a la zona sud i sud-oest; s'inclou dins del clos la parcel·la 392 del polígon 157, que anteriorment es trobava en l'àmbit del projecte, però no s'utilitzava; a la part central del parc fotovoltaic, el clos s'ajusta a les fites de les parcel·les per a no generar línies rectes horitzontals o verticals que resulten artificials al terreny existent.  
- S'ha canviat la disposició dels mòduls solars, que passen d'estar sobre seguidors solars a estructures fixes. Això implica una reducció en la producció a canvi d'un millor ús del sòl i adaptació al terreny existent. Així mateix, s'han reordenat la resta dels elements del parc fotovoltaic, de manera que s'ha respectat la topografia existent i s'han mantingut els salts de nivell i abancalaments, amb la introducció de les mesures correctores i compensatòries incloses en els informes rebuts per la Direcció General de Política Territorial i Paisatge.  
  
- S'ha establit una distància d'aproximadament 20 metres entre el sud de la parcel·la 392 del polígon 157 i els mòduls solars per a deixar una zona de transició que s'ocuparà amb una plantació de matoll de timó i romer.  
- S'ha restaurat i reutilitzat la caseta de ferramentes, situada al cantó sud de la parcel·la 2 del polígon 157, com a magatzem amb acabats tradicionals similars a edificacions de la zona.  
- S'ha canviat la coloració de les edificacions dins del perímetre de la parcel·la tancada.  
- S'ha mantingut la zona de cultiu a l'oest de la planta, així com els exemplars de vegetació existents en la parcel·la. Alguns exemplars preexistents, a causa de la seua interferència amb la xarxa de drenatge projectada en l'estudi d'inundabilitat, seran trasplantats a zones pròximes de la parcel·la. Dins del manteniment de la planta, s'inclourà un control d'altura de la vegetació existent i plantejada que es trobe prop dels mòduls solars.  
- S'ha previst la plantació d'exemplars d'ametlers i oliveres, amb una altura mínima entre 80 i 100 centímetres, dispersos per les fites de la parcel·la i les zones interiors no ocupades per estructures solars. A més, en les zones centrals lliures també es realitzaran plantacions de romer i timó com a complement a la vegetació existent i els ametlers i oliveres esmentades. En les zones no ocupades per mòduls, s'ha mantingut la vegetació existent quan n'hi ha.  
  
- S'ha plantejat una xarxa de drenatge a través de les parcel·les objecte del projecte per a recollir l'aigua d'escolament superficial i canalitzar-la.  
- S'ha actualitzat el pressupost en l'annex de desmantellament per a adaptar-lo als canvis realitzats en la superfície i les instal·lacions del parc fotovoltaic, i s'hi ha afegit un apartat on es detalla la restitució del sòl al seu estat original després del desmantellament de la planta.  
  
  
Onzé. Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat.  
  
Dotzé. El promotor ha justificat que disposa dels terrenys on s'implantarà la instal·lació.  
Tretzé. La instal·lació disposa dels permisos d'accés i connexió vigents per a la totalitat de la potència instal·lada, en què consten les següents dades en els permisos:  
- titular: Fotovoltaica Polo Norte, SL.  
- nom de la instal·lació: FV Polo Norte  
- tecnologia: fotovoltaica  
- potència dels grups generadors (kW): 4.989,600 kWp  
- potència instal·lada (kW): 4.500 kWn  
- capacitat d'accés concedida (kW): 4,5 MW  
- punt de connexió definitiu: el punt de connexió de la central amb la xarxa de distribució s'estableix en les barres de 20 kV de la ST Salades  
- data d'emissió dels permisos: 15 de juliol de 2020  
Catorzé. El promotor té depositada la garantia econòmica amb número 032019V403.  
  
Quinzé. La instal·lació disposa d'un sistema de control, coordinat per a tots els mòduls de generació, per a garantir que no se supera la capacitat d'accés atorgada, segons el que s'indica en la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, ja que la potència total instal·lada supera la capacitat d'accés atorgada en el permís d'accés.  
  
Setzé. Com que es tracta d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
  
Desseté. S'ha sol·licitat l'informe preceptiu i no vinculant establit en l'article 30.2 del Decret llei 14/2020, de 7 d'agost. En data 8 de juny de 2022 es rep aquest informe (CSV: 33036674925679606866, https://sede.elche.es) favorable a l'efecte de l'autorització del Servei Territorial d'Indústria, Energia i Mines d'Alacant, sobre la instal·lació sol·licitada.  
  
En l'informe-certificat urbanístic municipal esmentat en l'antecedent quart, s'ha omés una de les parcel·les objecte del projecte (polígon 157, parcel·la 392). No obstant això, aquesta parcel·la sí que apareix referenciada en l'informe esmentat més amunt de data 3 de juny de 2022, en el qual es confirma la seua compatibilitat urbanística per a l'ús projectat per estar en sòl no urbanitzable comú de reserva.  
En relació amb el que es posa de manifest en l'informe de la corporació local, en què s'assenyala textualment: «Les parcel·les 81832J57961265 I 26302P79479871 estan situades en un corredor territorial terrestre, i no es pot comprovar si el redueix en més d'un 10 %», és necessari aclarir que ha sigut solucionat durant la tramitació de l'expedient per part del promotor, tal com es pot confirmar en el segon informe del Servei d'Infraestructura Verda i Paisatge de la Direcció General de Política Territorial i Paisatge, de data 24 de gener de 2022, amb referència EP 6441-165 GY/jms (URL de validació: https://www.tramita.gva.es/csv-front/index.faces'cadena=ma2v59gm:NA9KFFAB:PRSFYCDF), i que consta en el projecte refós anteriorment esmentat.  
  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, per estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les recollides en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Conformement amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
El procediment és l'establit en el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (D-L 14/2020), per tractar-se d'una central fotovoltaica que s'implantarà en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril.  
  
D'acord amb el que es disposa en el Decret 88/2005, de 29 d'abril, concordat amb el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, així com l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el mencionat Decret 175/2020, del Consell, correspon al Servei Territorial d'Indústria, Energia i Mines d'Alacant la resolució del present procediment.  
  
Segon. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i en el seu cas, la transformació d'energia elèctrica.  
Tercer. L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions establides en aquest text refós, mitjançant la declaració d'interés comunitari prèvia a la llicència municipal, en concret en el supòsit recollit en l'article 211.1, paràgraf d, generació d'energia renovable, excepte en els supòsits previstos en els articles 217, 218 i 219.  
  
Segons l'epígraf i de l'article 2 del D-L 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, conformement amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que s'indica en l'article 25 del D-L 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en què aquesta autorització no es requerisca d'acord amb la legislació d'ordenació del territori, urbanística i del paisatge.  
  
Quart. De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
  
Cinqué. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.   
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit indispensable previ l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
La disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, estableix que les instal·lacions de generació d'electricitat la potència total instal·lada de la qual supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
  
  
Sisé. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la menor d'entre les dues següents:  
a) la suma de les potències màximes unitàries dels mòduls fotovoltaics que configuren aquesta instal·lació, mesures en condicions estàndard segons la norma UNE corresponent.  
b) la potència màxima de l'inversor o, si escau, la suma de les potències dels inversors que configuren aquesta instal·lació.  
  
Seté. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera un tindrà efectes per a aquelles instal·lacions que, havent iniciat la seua tramitació, encara no hagen obtingut l'autorització d'explotació definitiva.  
  
  
Huité. D'acord amb el que es disposa en l'article 53.4 de la Llei 24/2013, de 26 de desembre, del sector elèctric, article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat.  
  
Nové. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
  
Desé. Conformement amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que hi siga d'aplicació.  
  
Onzé. Segons el que s'estableix en el capítol III del D-L 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, per a la qual cosa haurà de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i entorn afectat al tipus d'interés legal dels diners, considerant una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
  
Dotzé. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicable als procediments en tràmit.  
  
Tretzé. De conformitat amb el DL 14/2020, i en relació amb la Llei 3/2014, d'11 de juliol, de vies pecuàries de la Comunitat Valenciana, el projecte es va sotmetre a la preceptiva informació pública per a l'ocupació de la via pecuària anomenada «Assagador dels Mollons de Bru». A partir d'aquesta resolució administrativa, s'alçarà la suspensió acordada per a l'autorització corresponent de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, competent en matèria de vies pecuàries, d'acord amb el que s'especifica en l'antecedent huité de la present resolució.  
Per tot això, una vegada complits els requisits i els procediments legals i reglamentaris establits en la legislació vigent aplicable, resolc:  
  
  
Primer  
Atorgar autorització d'implantació en sòl no urbanitzable en les parcel·les següents per a la realització de l'activitat de producció d'energia elèctrica, atés el sentit favorable de l'informe emés per l'òrgan competent en matèria d'ordenació del territori i paisatge:  
  
Polígon 163, parcel·les 479 (referència cadastral, RC: 90949C682332121284BH) i 9036 (RC: 00629Y217321897949BI); Polígon 157, parcel·les 2 (RC: 55399D881320090170RN), 9 (RC: 98993S736282802134GL), 391 (RC: 36875G890290813292MJ), 392 (RC: 20434U579628881419UB) i 9028 (RC: 20119I402552812128RK) del terme municipal d'Elx (Alacant)  
Amb els següents condicionats inclosos en la Resolució 21244\_03065\_R\_FTV, de data 6 de juny de 2022, del Servei de Gestió Territorial (URL de validació: https://www.tramita.gva.es/csv-front/index.faces'cadena=bqckkggs:MZ138P69:ZRA7VXLE), i en l'informe EP-2021/349 EC/jms, de data 1 de març de 2022, del Servei d'Infraestructura Verda i Paisatge (URL de validació: https://www.tramita.gva.es/csv-front/index.faces'cadena=vmheu5jd:DCJ3IABA:1C5H2U6T):  
  
En relació a la resolució del Servei de Gestió Territorial, destaquen les següents consideracions en l'àmbit d'actuació:  
- Les mesures correctores proposades en l'estudi d'inundabilitat elaborat consisteixen bàsicament en canals (nord i sud), cunetes interceptores i canal de desguàs per a donar continuïtat a l'escolament superficial i interceptar fluxos dispersos.  
- Les mesures correctores de la perillositat d'inundació adoptades en l'estudi d'inundabilitat internalitzen la perillositat d'inundació d'aquestes parcel·les sense produir afecció a tercers.  
- L'Ajuntament, com a administració responsable dels projectes d'urbanització, condicionarà l'aprovació de la llicència urbanística al correcte disseny i execució de les obres de drenatge. Així mateix, haurà de comprovar el correcte dimensionament i execució d'aquestes infraestructures de drenatge per a no afectar tercers aliens a l'àmbit de l'actuació, als quals haurà de rescabalar dels danys que es produïsquen per aquest motiu, sense perjudici de les autoritzacions pertinents que s'hauran d'obtindre de l'organisme de conca.  
- Si l'actuació afecta el domini públic hidràulic i/o zona de policia o la possible incidència en el règim de corrents, haurà d'ajustar-se al que es disposa en la normativa vigent (text refós de la Llei d'aigües i disposicions que el desenvolupen); igualment s'haurà d'obtindre autorització prèvia per a l'abocament de les aigües pluvials, així com si es preveu realitzar captacions d'aigua superficial o subterrània.  
En relació amb l'informe del Servei d'Infraestructura Verda i Paisatge, s'estableix el compliment de les següents mesures d'integració paisatgística (MIP), vinculants per a l'actuació i que seran recollides, per tant, en el seu projecte, i que es resumeixen a continuació:  
a. En relació amb el planejament general (disseny conjunt de les instal·lacions):  
- La disposició de la planta fotovoltaica mantindrà l'orografia del terreny, de manera que no hi haja moviment de terres més enllà del desbrossament necessari, i els abancalaments i la morfologia actual.  
  
- S'implantaran els panells solars en àrees que es troben al mateix nivell, respectant els salts de nivell.  
- Es crearà una zona de transició entre el sòl forestal de la Serra Grossa i les parcel·les 2 i 391 del polígon 157 amb les següents característiques. En aquesta zona s'executarà, d'una banda, plantació de matoll de timó i romer (Thymus vulgaris i Rosmarinus officinalis) i, d'altra banda, introducció de plantacions arbòries d'ametler i olivera. Tot això segons es descriu en Pla de mesures correctores.  
- Es mantindrà la zona de cultiu existent a la zona oest de la planta, situada concretament en la zona confrontant amb la Serra Grossa.  
  
b. En relació amb l'impacte visual:  
- Les edificacions se situaran allunyades dels vials i de les zones de major visibilitat.  
c. En relació amb el tractament del terreny i la vegetació de la PF:  
  
- Es mantindran els exemplars d'antics usos agrícoles com fruiters de secà, segons Pla de mesures correctores.  
- Es plantarà superfícies de matoll (timó-romer) en els espais lliures de la planta, no ocupats per instal·lacions, vials o construccions.  
  
- S'executaran plantacions de fruiteres de secà, olivera i ametlers formant xicotets bosquets segons el Pla de mesures correctores. S'executarà la mateixa solució en la zona entre el camí d'accés de les Salades i la parcel·la 479.  
- La circulació en la planta se cenyirà únicament als camins d'accés a aquesta.  
- Els vials interns s'executaran amb un acabat de llast.  
d. En relació amb les construccions preexistents, instal·lacions auxiliars i altres elements:  
- Es restaurarà la caseta preexistent per a ús magatzem mitjançant acabats que s'assemblen a les masies rurals de voltant.  
- En relació amb els materials del centre de protecció i mesura (CPM), caseta de comunicacions i caseta d'emmagatzematge, els materials d'aquestes construccions respectaran els cromatismes de les edificacions presents a l'entorn de la caseta a rehabilitar. Les cobertes es resoldran mitjançant panells que imiten les teulades tradicionals ondulades.  
- No s'instal·larà il·luminació en la planta, més que a l'interior d'algunes casetes.  
- El clos a instal·lar serà de tipus cinegètic, que comptarà amb l'obertura d'un buit inferior de dimensions suficients per a permetre el pas d'un animal.  
e. Com a mesures addicionals, s'indiquen les següents:  
- En relació a les espècies agrícoles a implantar, s'haurà d'evitar l'alineació homogènia i seriada dels elements introduïts amb la finalitat de no generar una imatge excessivament antropitzada.  
- Els panells instal·lats en la parcel·la 392 respectaran una zona de transició tal com es reflecteix en el plànol núm. 5 «Mesures Correctores» de l'estudi d'integració paisatgística (febrer de 2022), i concretament a la zona sud de la parcel·la aquesta tindrà, almenys, 20 m d'amplària lliure d'instal·lació de panells.  
- Quant a la línia d'evacuació, una vegada executada, la zona visible es retornarà al seu estat original, per la qual cosa no es considera necessari introduir mesures d'integració específiques.  
- En relació amb el pla de desmantellament de la instal·lació i restauració del terreny i entorn, inclourà les següents actuacions:  
- Una vegada conclosa l'explotació, es procedirà a la realització dels moviments de terra per a configurar de nou les terrasses existents. Es restabliran les divisòries formades per talussos perimetrals.  
- S'extrauran tots aquells elements aliens al paisatge (desmuntatge mòduls solars, estructures, obertura de rases i retirada de la xarxa elèctrica subterrània, retirada elements auxiliars, eliminació d'infraestructures i fonamentacions, desmuntatge de tancament perimetral?),  
El període de vigència d'aquesta serà de 30 anys, sense perjudici de les possibles pròrrogues que s'atorguen, amb la sol·licitud prèvia per la titular amb anterioritat a la fi del mencionat termini, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i entorn afectat.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
Promotor: Fotovoltaica Polo Norte, SL (NIF T91176589)  
Nom instal·lació: FV Polo Norte  
Tecnologia: Fotovoltaica  
Grups generadors:  
- Potència Total (kWp): 4.954,88  
€ Nre. mòduls: 8.848  
€ Potència unitària (Wp): 560  
€ Tipologia: monofacial  
- Sistema subjecció i ancoratge: sistema de subjecció amb estructures fixes bipal i el tipus de fixació al terreny mitjançant clavat.  
Potència nominal de l'inversor (kW) (màxima): 4.890, amb 1 inversor de 2.935 (limitat de fàbrica) i 1 inversor de 1.955.  
Limitador: l'inversor de 2.935 kW vindrà limitat de fàbrica a 2.885 kW, amb la qual cosa la potència instal·lada total de la planta serà de 4.840 kW i, a més, es disposarà un sistema de control coordinat per a garantir que no se supera la capacitat d'accés atorgada de 4,5 MW.  
  
Infraestructures d'evacuació:  
- Centre de protecció i mesura prefabricat tipus PFU-5/20  
€ Línia elèctrica subterrània d'MT 20 kV de simple circuit i conductor HERPZ1 12/20 kV 3x(1x240) mm² i HERPZ1(AS) 12/20 kV 3x(1x240) mm², de capacitat 8,26 MVA, de 2.259 m de longitud, que parteix del centre de protecció i mesura (CPM) fins a les barres de 20 kV de la SET Salades de la xarxa de distribució situada al terme municipal d'Elx (Alacant)  
Ubicació:  
- Emplaçament grups generadors: polígon 163, parcel·les 479, 9036; polígon 157, parcel·les 2, 9, 391, 392 i 9028, del terme municipal d'Elx (Alacant)  
- Emplaçament infraestructura d'evacuació: polígon 157, parcel·la 2; polígon 159, parcel·la 124; polígon 163, parcel·les 9009, 9011, 9053, 9012, 9036, 9017, 9050 i 9090, del terme municipal d'Elx (Alacant)  
  
Centre geomètric (coordenades UTM) i línia poligonal  
Coordenades UTM (ETRS89) 00° 37 44 W 38° 18 36 N; X: 707.304 Y: 4.242.876  
Característiques de la central fotovoltaica:  
La central fotovoltaica denominada «FV Polo Norte» de potència màxima total de mòduls fotovoltaics (pic) de 4,95298 MWp i de potència nominal d'inversors de 4,84 MW està composta per un camp generador de 8.848 mòduls fotovoltaics de 560 Wp, muntats sobre estructures fixes bipal. Aquests mòduls fotovoltaics es connecten amb 2 estacions, formades una d'elles per 1 inversor de 2.935 kW a 40°C (limitat electrònicament de fàbrica a 2.885 kW) i 1 transformador 0,615/20 kV de 3.000 kVA i l'altra composta d'1 inversor de 1.955 kW a 40°C i 1 transformador 0,615/20 kV de 2.000kVA. Això suposa una potència nominal d'inversors de 4,84 MW, limitada a la capacitat d'accés concedida de 4,5 MW mitjançant un sistema de control extern (PPC). Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura prefabricat situat en la parcel·la 2 del polígon 157 del terme municipal d'Elx (Alacant)  
D'aquest centre de protecció i mesura partirà la línia elèctrica subterrània d'MT 20 kV de simple circuit i conductor HERPZ1 12/20 kV 3x(1x240) mm² i HERPZ1(AS) 12/20 kV 3x(1x240) mm², de capacitat 8,26MVA, de 2.729 m de longitud, fins a les barres de 20 kV de la SET Salades de la xarxa de distribució situada al terme municipal d'Elx (Alacant)  
D'acord amb els projectes i documentació que obra en l'expedient:  
- Projecte d'instal·lació solar fotovoltaica «FV Polo Norte» de 4,84 MW (potència instal·lada) en estructura fixa (data 7 de juny de 2022, VISAT MU2201840, 08.06.2022)  
- Nova línia subterrània de mitjana tensió 20 kV SC per a evacuació d'electricitat procedent de PFV Polo Norte fins a ST salades. Terme municipal d'Elx (Alacant) (data 19.07.2022)  
Pressupost global de la instal·lació: 2.022.707,75 - (dos milions vint-i-dos mil set-cents set euros amb setanta-cinc cèntims, dels quals 79.613,23 ?, setanta-nou mil sis centenars tretze euros amb vint-i-tres cèntims, corresponen a la línia subterrània d'evacuació).  
La present autorització s'atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació, i que succintament han sigut indicats en els antecedents.  
La persona titular de la present autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric, i el seu desenvolupament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular haurà d'observar els preceptes, mesures i condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
Aquesta autorització s'emet sense perjudici de tercers, i salvant-ne els drets particulars.  
  
Tercer  
Atorgar a la persona peticionària autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per la present resolució.  
En l'execució del projecte es tindran en compte les condicions establides en els informes de les diferents administracions públiques, organismes o, si escau, empreses de servei públic o de serveis d'interés econòmic general amb béns o drets a càrrec seu afectats per la instal·lació, a més específicament s'haurà de complir les següents:  
  
1. Les instal·lacions hauran d'executar-se segons els projectes presentats, els seus annexos, si escau, i amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant. En cas que per a això fora necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a aquest òrgan la corresponent autorització prèviament a la seua execució, llevat que es tracte de modificacions no substancials.  
  
2. Les instal·lacions a executar compliran, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Com que la potència total instal·lada i autoritzada (4,84 MWn) és superior a la capacitat d'accés a la xarxa concedida (4,5 MWn) haurà d'instal·lar-se el sistema de control coordinat autoritzat en el punt primer d'aquesta resolució (segons el projecte d'execució de la planta fotovoltaica de data 07.06.2022) per a tots els mòduls de generació autoritzats per la present (no s'autoritzen instal·lacions d'emmagatzematge) que impedisca que la potència activa que la instal·lació puga injectar a la xarxa supere la mencionada capacitat d'accés. Amb la sol·licitud d'autorització d'explotació provisional serà requisit imprescindible per a atorgar-la que la titular de la instal·lació presente, juntament amb la resta de documentació preceptiva, un certificat acreditatiu del fabricant d'un dels inversors de la planta fotovoltaica amb la corresponent limitació electrònica de fàbrica (a 2.885 kW) així com de la instal·lació del referit sistema de control, acompanyat de la documentació justificativa del fabricant de les característiques del mencionat sistema i del compliment per aquest de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
  
3. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i equipament que sobre aquest tema estableix l'article 7 del Reial decret 413/2014, de 6 de juny, i altra normativa de desenvolupament, sobre requisits de resposta enfront de buits de tensió, adscripció a un centre de control de generació, telemesura en temps real i resta d'obligacions establides per la regulació del sector elèctric per a la classe d'instal·lacions en què s'enquadren les presents.  
4. Condicionat pagament de l'impost sobre transmissions patrimonials oneroses i actes jurídics documentats, davant de l'Agència Tributària Valenciana, en relació amb el contracte subscrit per a la disponibilitat dels terrenys, i que haurà de presentar-se en aquest Servei Territorial en el termini d'1 mes des de la notificació d'aquesta resolució.  
5. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a dotze (12) mesos, el qual es comptarà des de l'endemà de la notificació de la present resolució. No obstant això, amb anterioritat a la finalització, se'n podrà sol·licitar una ampliació concreta mitjançant sol·licitud motivada davant d'aquest òrgan, adjuntant a aquest efecte la documentació justificativa de la demora i del cronograma de treballs previstos per al nou termini sol·licitat.  
La pròrroga de l'autorització no podrà concedir-se si excedeix de la data de caducitat dels permisos d'accés i connexió a la xarxa elèctrica corresponents a la instal·lació.  
6. La titular de la present resolució vindrà obligada a comunicar a aquest òrgan, per registre electrònic, amb l'adequada diligència les incidències dignes d'esment que es produïsquen durant l'execució.  
7. La titular de la present resolució haurà de complir els deures i obligacions derivats de la legislació de prevenció de riscos laborals vigent durant la construcció.  
8. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquest Servei Territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Una vegada finalitzades les obres de construcció de les instal·lacions, la titular, en el termini màxim de deu dies hàbils sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, de 29 d'abril.  
10. A aquesta sol·licitud s'adjuntaran els certificats de direcció i final d'obra, subscrits per persona facultativa competent, que acrediten que són conformes als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, s'hi adjuntarà l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV Núm. 6389 de data 3 de novembre de 2010.  
  
11. Igualment s'acompanyarà la documentació requerida d'acord amb l'ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, l'ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'acompanyarà de la cartografia de la instal·lació executada, en el format establit per l'òrgan substantiu.  
12. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 101.135,39 - (cent un mil cent trenta-cinc euros amb trenta-nou cèntims), que es correspon amb el 5 % del pressupost d'execució material del projecte tècnic (superior a la capitalització del pressupost de desmantellament aportat). La seua deguda constitució haurà d'acreditar-se (aportant la carta de pagament corresponent) amb la sol·licitud d'autorització d'explotació provisional de la instal·lació, que és requisit indispensable perquè es puga atorgar.  
La garantia haurà de depositar-se en l'Agència Tributària Valenciana, el beneficiari de la qual és aquest Servei Territorial d'Indústria, Energia i Mines, en què hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
13. L'autorització d'explotació provisional no podrà concedir-se si les instal·lacions de connexió a la xarxa de distribució o transport no es troben finalitzades i sol·licitada l'autorització d'explotació, de manera que l'entrada en servei de la central elèctrica puga ser efectiva.  
  
14. Una vegada obtinguda l'autorització d'explotació provisional, la titular sol·licitarà la inscripció prèvia en el registre administratiu d'instal·lacions de producció d'energia elèctrica, adjuntant-hi la documentació pertinent segons l'article 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del mencionat Reial decret 413/2014, la inscripció de la instal·lació en el registre d'instal·lacions de producció d'energia elèctrica amb caràcter previ permetrà el funcionament en proves d'aquesta.  
15. Una vegada finalitzades les proves de les instal·lacions amb resultat favorable, la titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons en el Decret 88/2005, de 29 d'abril. S'hi adjuntaran els certificats pertinents segons el que s'indica en punts anteriors.  
16. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, juntament amb la documentació pertinent, segons l'article 40 del Reial decret 413/2014, de 6 de juny.  
17. El fet de no sol·licitar les autoritzacions d'explotació en termini suposarà la caducitat de les autoritzacions concedides, amb la resolució prèvia.  
18. El titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, conformement amb el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o canvi de titularitat, modificacions substancials de la instal·lació i el tancament temporal o definitiu de la instal·lació autoritzada per la present resolució requereixen autorització administrativa prèvia conformement amb el que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
Tal com s'indica en l'article 38 del D-L 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la llicència corresponent.  
  
L'Ajuntament establirà el respectiu cànon d'ús i aprofitament en la llicència corresponent, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (el pressupost d'execució material del total de la instal·lació ascendeix a 2.022.707,75 - (dos milions vint-i-dos mil set-cents set euros amb setanta-cinc cèntims)). El cànon es reportarà d'una sola vegada en ocasió de l'atorgament de la llicència urbanística. L'Ajuntament pot acordar, a sol·licitud de l'interessat, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
L'Ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei, caducaran quan, per causes imputables a la titular de la instal·lació diferents del tancament temporal, cessament l'abocament d'energia a la xarxa per un període superior a tres anys.  
  
Quart  
Aprovar el pla de desmantellament de la instal·lació i de restauració del terreny i entorn afectat, el pressupost del qual ascendeix a 64.430,98 - (seixanta mil quatre-cents trenta euros amb noranta-huit cèntims) i amb l'abast següent:  
Des del punt de vista de l'estudi de desmantellament, la planta fotovoltaica es compon dels següents elements:  
- Estructures metàl·liques fixades mitjançant clavat per a la col·locació dels mòduls solars.  
- Mòduls fotovoltaics.  
- Instal·lació elèctrica subterrània en canalització mitjançant tubs.  
- Equips electrònics per a la conversió de corrent continu a altern.  
  
- Equips elèctrics de mesura i protecció.  
- Casetes prefabricades per a albergar els equips de conversió i transformació.  
- Clos perimetral.  
- Sistema de seguretat.  
Per a executar el desmantellament de la instal·lació connectada a xarxa, s'han de realitzar les següents obres i restauració del terreny i de l'entorn afectat:  
- Desconnexió de la xarxa elèctrica.  
- Desmuntatge i retirada dels mòduls fotovoltaics.  
- Desmuntatge i retirada de les estructures metàl·liques de suport d'aquests mòduls.  
- Obertura de rases i retirada de xarxa elèctrica subterrània.  
- Retirada de les estacions, casetes de magatzematge i comunicació i el CPM.  
- Desinstal·lació dels sistemes de seguretat, vigilància, control, mesura i enllumenat.  
- Demolició de les fonamentacions.  
- Retirada del tancament perimetral.  
- Eliminació de vials d'accés, interiors i perimetrals.  
- Possible reutilització dels elements i materials resultants del desmantellament de la planta solar fotovoltaica, no generant-se residus tòxics o perillosos.  
- Restitució final.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que s'indica en el D-L 14/2020.  
  
Cinqué  
De conformitat amb el que es disposa en l'article 31 del D-L 14/2020, ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia i Mines (https://cindi.gva.es/es/web/energia/alacant-er, en castellà i https://cindi.gva.es/va/web/energia/alacant-er, en valencià).  
  
- La notificació/comunicació de la present resolució a la titular i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, així com als restants interessats en l'expedient.  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació de la qual es refereix la present resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant-ne els drets particulars.  
Serà causa de revocació d'aquesta resolució, amb el tràmit previ del procediment oportú, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupostos o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria, Energia i Mines en el termini d'un mes, comptat a partir de l'endemà en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 22 de juliol de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.